Document ID: 31995R2135

Ir-Regolament tal-Kummissijoni (KEE) Nru 2135/95
tas-7 ta’ Settembru 1995
li jipprovdi regoli dettaljati għall-applikazzjoni għall-għoti ta’ rifużjoni fuq esportazzjoni fis-settur taz-zokkor
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 1785/81 tat-30 ta’ Ġunju 1992 dwar l-organizzazzjoni komuni tas-swieq fis-settur taz-zokkor [1], kif l-aħħar emendat bir-Regolament (KE) Nru 1101/95 [2], u b’mod partikolari l-Artikolu 17 (15) tiegħu;
Billi l-Ftehim dwar l-Agrikoltura milħuq waqt l-Uruguay Round ta’ negozjati dwar kummerċ multilaterali, hawnhekk iżjed ‘il quddiem imsejjaħ ‘il-Ftehim’, jeħtieġ b’mod partikolari illi ir-regolamenti applikabbli għall-esportazzjonijiet taz-zokkor jiġi adattati; billi t-Titolu II (Kummerċ ma’ pajjiżi terzi) tar-Regolament bażiku (KEE) Nru 1785/81 kien rivedut bħala riżultat ta’ dak il-Ftehim bir-Regolament tal-Kunsill (KE) Nru 3290/94 [3]; billi, konsegwentement, ir-regoli dettaljati għall-applikazzjoni għall-għoti ta’ rifużjoni fuq esportazzjoni fuq zokkor stabbilit bir-Regolamenti tal-Kummissjoni (KEE) Nru 394/70 [4], kif l-aħħar emendat bir-Regolament (KE) Nru 2529/94 [5], u (KEE) Nru 1469/77 [6], kif l-aħħar emendat bir-Regolament (KEE) Nru 1714/88 [7], għandhom ukoll jiġu riveduti, bir-Regolamenti jiġu mħassra b’dawk id-dispożizzjonijiet li għadhom relevanti għall-applikazzjoni tas-sistema tar-rifużjoni jiġu miġjuba ’ l quddiem;
Billi zokkor kandju, li hu mmanifatturat minn zokkor abjad jew zokkor nej irfinat, spiss ikollu grad ta’ polarizzazzjoni ta’ anqas minn 99,5 %; billi, minħabba l-grad għoli ta’ purità tal-materjal mhux maħdum użat, il-rifużjoni fuq zokkor kandju għandha tkun qrib kemm jista’ jkun tar-rifużjoni fuq zokkor abjad; billi definizzjoni preċiża ta’ zokkor kandju għandha titniżżel;
Billi l-prezzijiet ta’ intervent għal zokkor abjad u zokkor mhux maħdum huma ffissati mingħajr ma’ jittieħed kont ta’ l-imposta ta’ ħażna li għaliha jipprovdi l-Artikolu 8 tar-Regolament (KEE) Nru 1785/81; billi, iżda, kont għandu jingħata ta’ l-impatt ta’ dik l-imposta fuq il-prezzijiet taz-zokkor u l-ħlasijiet ta’ esportazzjoni għandhom jiġu stabbiliti skond dan;
Billi, biex jiġi żgurat trattament ugwali għall-partijiet kollha kkonċernati fil-Komunità, metodu uniformi biex jiġi stabbilit il-kontenut ta’ sucrose f’ċerti prodotti għandu jitniżżel; billi dispożizzjonijiet speċjali għandhom jiġu stabbiliti biex ikopru l-każi fejn dak il-metodu ma jkunx jippermetti li l-kontenut totali ta’ sucrose jiġi stabbilit;
Billi, fil-każ ta’ ġuleppi bi grad relattivament baxx ta’ purità, il-kontenut tas-sucrose għandu jiġi ffissat b’rata uniformi fuq il-bażi tal-kontenut taz-zokkor li jista’ jiġi estratt;
Billi esportazzjonijiet ta’ zokkor abjad lill-pajjiżi terzi huma aktar u aktar frekwentement preċeduti b’ħażna f’ammonti kbar fl-imħażen tal-port jew silos, bit-tqegħid tiegħu fl-ixkejjer isir fl-aħħar ħin meta l-bastiment ikun lest biex jitgħabba jew abbord il-bastiment innifsu; billi, bħala riżultat, dawk l-operazzjonijiet jimplikaw l-użu maqsum fil-port ikkonċernat ta’ silo li fih iz-zokkor minn diversi kumpanniji taz-zokkor huwa maħżun u għalhekk imħallat; billi kif inhuma r-regolamenti preżenti, biex jikkwalifika għall-ħlas bil-quddiem ta’ rifużjoni, minħabba li z-zokkor għandu jinħażen taħt kondizzjonijiet li jippermettu li z-zokkor ikun fizikament identifikat, bit-taħlit ma’ zokkor ieħor mhux permess; billi din is-sitwazzjoni għalhekk tipprevjeni li perċentwali kbira miz-zokkor tal-Komunità esportat lejn pajjizi terzi milli jikkwalifika għall-ħlas bil-quddiem ta’ rifużjoni ta’ esportazzjoni;
Billi, b’żieda, il-fatturi speċjali ta’ zokkor abjad, jiġifieri l-grad għoli tiegħu ta’ omoġeneità teknika u kummerċjali, jagħmilha possibbli li jiġi llaxkat l-issikkar regolatorju fuq dak il-prodott u fl-istess waqt jiġi żgurat li l-prodott jiġi attwalment esportat wara l-ħlas tar-rifużjoni; billi, f’dawn iċ-ċirkostanzi, it-taħlit ta’ zokkor abjad minn diversi sorsi f’post wieħed ta’ ħażna għandu taħt ċerti kondizzjonijiet (b’mod partikolari suġġett għall-kontrolli) ikun permess għall-għanijiet tal-ħlas bil-quddiem ta’ rifużjonijiet għall-esportazzjoni, billi jiġu emendati d-dispożizzjonijiet relevanti fis-settur taz-zokkor;
Billi, in vista li jingħataw ħlasijiet lura ta’ esportazzjoni fuq isoglukosju u ġulepp inulin, għandhom jiġu stabbiliti limiti fir-rigward tal kontenut ta’ fructose u polysaccharide sabiex jiġi żgurat li l-rifużjoni tingħata biss fuq il-prodott veru bħala tali; billi, fir-rigward tal-ġulepp inulin, il-kwoti ta’ produzzjoni u imposti ta’ produzzjoni huma stabbiliti fl-istes livell bħal taz-zokkor u isoglukosju bl-applikazzjoni tal-koeffiċjent ta’ 1,9; billi, bħala riżultat, il-rifużjoni fuq ġulepp inulin għandha tiġi stabbilita bl-użu ta’ dak il-koeffiċjent; billi r-rifużjoni għall-esportazzjoni fuq isoglukosju u ġulepp inulin għandha tkun iffissata kull xahar b’uniformità ma’ l-iffissar kull xhar tal-ħlasijiet lura l-oħra fis-settur taz-zokkor;
Billi huwa ekonomikament mixtieq li jiġi provdut għall-possibbiltà li l-ħlasijiet lura jiġu aġġustati fil-każi fejn iseħħu bidliet fil-prezzijiet ta’ intervent u l-prezz għall-għasel iswed bejn iż-żmien li huma ffissati u l-esportazzjoni attwali;
Billi l-miżuri li għalihom jipprovdi dan ir-Regolament jaqblu ma’ l-opinjoni tal-Kumitat tal-Ġestjoni taz-Zokkor,
ADOTTAT DAN IR-REGOLAMENT:
Artikolu 1
Għall-għanijiet ta’ l-Artikolu 17 tar-Regolament (KEE) Nru 1785/81, ‘zokkor kandju’ jfisser zokkor li:
(a) jikkonprendi kristalli kbar ta’ l-anqas 5 mm fit-tul, miksub bit-tkessieħ u l-kristallizzazzjoni bil-mod ta’ soluzzjoni suffiċjentement ikkonċentrata ta’ zokkor,
u
(b) li jkun fih 96 % jew aktar ta’ sucrose skond il-piż fl-istat niexef tiegħu, stabbilit skond il-metodu polarimetriku.
Artikolu 2
Għall-għanijiet ta’ l-Artikoli 17a (2) (b) u 17c tar-Regolament (KEE) Nru 1785/81, il-rifużjoni ta’ esportazzjoni għandha tiġi ffissata waqt li jittieħed kont ta’ l-imposta tal-ħażna rreferita fl-Artikolu 8 tar-Regolament (KEE) Nru 1785/81 li huwa ffissat għas-sena tas-suq in kwistjoni.
Artikolu 3
1. Ir-rifużjoni ta’ esportazzjoni kull 100 kg ta’ prodotti elenkati fl-Artikolu 1(1)(d) tar-Regolament (KEE) Nru 1785/81 għandu jkun ugwali għall-ammont bażiku mmoltiplikat bil-kontenut tas-sucrose fil-prodott in kwistjoni kif stabbilit miżjud, fejn japplika, il-kontenut ta’ zokkor ieħor ikkalkolat f’ekwivalenti ta’ sucrose.
2. Mingħajr preġudizzju għall-paragrafi 3 u 4, il-kontenut ta’ sucrose miżjud, fejn japplika, bil-kontenut ta’ zokkor ieħor espress bħala sucrose għandu jkun il-kontenut totali ta’ zokkor li jirriżulta mill-applikazzjoni tal-metodu Lane and Eynon (metodu tat-tnaqqis tar-ramm aħmar) tas-soluzzjoni invertita skond Clerger-Herzfeld. Il-kontenut totali ta’ zokkor stabbilit skond dak il-metodu għandu jiġi kkonvertit f’sucrose billi jiġi mmoltiplikat bil-koeffiċjent ta’ 0,95.
3. Fil-każ ta’ ġuleppi ta’ purità ta’ mhux anqas minn 85 % iżda anqas minn 94,5 %, il-kontenut ta’ sucrose miżjud, fejn japplika, bil-kontenut ta’ zokkor ieħor espress bħala sucrose għandu jiġi ffissat b’rata uniformi ta’ 73 % skond il-piż fl-istat niexef. Il-persentaġġ ta’ purità tal-ġuleppi għandu jiġi kalkolat billi l-kontenut totali ta’ zokkor jiġi diviż bil-kontenut ta’ materjal niexef u r-riżultat immoltiplikat b’100. Il-kontenut taz-zokkor totali għandu jiġi stabbilit skond il-metodu li għalih jirreferi l-paragrafu 2 u l-kontenut ta’ materjal niexef skond il-metodu areometriku.
4. Fil-każ ta’ karamel miksub esklussivament minn zikkor mhux snaturat kopert bil-kodiċi NM 1701, il-kontenut ta’ sucrose miżjud, fejn japplika, bil-kontenut ta’ zokkor ieħor espress bħala sucrose għandu jiġi stabbilit fuq il-bażi tal-kontenut tal-materjal niexef. il-kontenut ta’ materjal niexef għandu jiġi stabbilit fuq il-bażi tad-densità tas-soluzzjoni mħallta fi proporzjon wieghted ta’ wieħed b’wieħed. Ir-riżultat ta’ l-istabbilir ta’ kontenut ta’ materjal niexef għandu jiġi espress bħala sucrose billi jiġi mmoltiplikat b’koeffiċjent ta’ wieħed.
Iżda, fuq talba, biex jittieħed kont tal-karamel kif riferit hawn fuq, l-ammont attwali użat ta’ sucrose miżjud, fejn japplika, b’zokkor ieħor espress bħala sucrose jista’ jiġi stabbilit fejn il-kandju jkun ġie mmanifatturat taħt proċedura ta’ ħażna tad-dwana jew żona ħielsa li tipprovdi garanziji ekwivalenti.
5. L-ammomt bażiku rriferit fil-paragrafu 1 m’għandux japplika għal ġuleppi b’purità ta’ anqas minn 85 %.
Artikolu 4
Fejn zokkor abjad kopert bil-kodiċi NM 1701 99 10 u prodott minn pitravi jew kannamieli maħsuda fil-Komunità jew minn zokkor mhux maħdum importat fil-Komunità taħt arranġamenti preferenzjali jiġi maħżun fi kwantitakiet kbar taħt proċedura ta’ ħażna tad-dwana jew żona ħielsa stabbilita għall-ħlas bil-quddiem ta’ rifużjoni kif definit fir-Regolament tal-Kunsill (KEE) Nru 565/80 [8], iż-żokkor jista’, b’żieda ma’ l-operazzjonijiet li għalihom jipprovdi l-Artikolu 28(4) tar-Regolament tal-Kummissjoni (KEE) Nru 3665/87 [9] jitħallat fl-istess post ta’ ħażna ma’ zokkor abjad ieħor kopert bil-kodiċi NM 1701 99 10, ta’ l-istess oriġini kif riferit hawn fuq, ta’ l-istess kwalità kummerċjali u b’karatteristiċi tekniċi ekwivalenti.
Artikolu 5
Rifużjonijiet għall-esportazzjoni jistgħu jingħataw fuq il-prodotti elenkati fl-Artikolu 1(1)(f) u (g) tar-Regolament (KEE) Nru 1785/81 fejn il-prodotti:
- jinkisbu bl-isomerizzazzjoni ta’ glukosju,
- ikollhom kontenut fructose skond il-piż fl-istat niexef ta’ mhux anqas minn 41 %,
u
- kontenut totali skond il-piż fl-istat niexef ta’ polysaccharides u oligosaccharides, inklużi di- u trisaccharides, ta’ mhux aktar minn 8,5 %.
Il-kontenut ta’ materjal niexef ta’ isoglukosju għandu jiġi stabbilit fuq il-bażi tad-densità tas-soluzzjoni mħallta fil-proporzjoni skond il-piż ta’ wieħed b’wieħed jew, fil-każ ta’ prodotti b’konsistenza għolja ħafna, bit-tnixxif. Il-rifużjoni għandha tiġi ffissata kull xahar.
Artikolu 6
Rifużjonijiet għall-esportazzjoni jistgħu jingħataw biss fuq il-prodotti elenkati fl-Artikolu 1(1)(h) tar-Regolament (KEE) Nru 1785/81 fejn il-prodotti:
- huma miksuba immedjatament wara idrolisi ta’ inulin jew oligofructose,
- ikollhom kontenut fructose skond il-piż fl-istat niexef ta’ ta’ l-anqas 80 %,
u
- kontenut totali skond il-piż fl-istat niexef ta’ polysaccharides u oligosaccharides, inklużi di- u trisaccharides, ta’ mhux aktar minn 8,5 %.
Il-rifużjoni ta’ esportazzjoni fuq il-prodotti elenkati fl-Artikolu 1(1)(h) tar-Regolament (KEE) Nru 1785/81 għandu jkun ugwali, kull 100 kg ta’ materjal niexef, għar-rifużjoni ta’ esportazzjoni ffissata għall-prodott li għalih jirreferi l-Artikolu 1(1)(f) ta’ dak ir-Regolament immoltiplikat b’koeffiċjent ta’ 1,9. Il-rifużjoni għandha tiġi ffissata kull xahar.
Artikolu 7
Jekk, matul il-perijodu bejn:
- il-jum ta’ applikazzjoni għal liċenzja ta’ esportazzjoni fejn ir-rifużjoni hija ffissata perjodikment, jew
- id-data ta’ l-għeluq għas-sottomissjoni ta’ l-offerti fejn ir-rifużjoni hija ffissata bl-invit għall-offerta u l-jum ta’ l-esportazzjoni,
ikun hemm bidla fil-prezzijiet taz-zokkor jew għasel iswed iffissat skond ir-Regolament (KEE) Nru 1785/81, dispożizzjoni tista’ ssir biex il-rifużjoni tiġi aġġustata.
Artikolu 8
Ir-Regolamenti (KEE) Nru 394/70 u (KEE) Nru 1469/77 huma b’dan imħassra.
Artikolu 9
Dan ir-Regolament għandu jidħol fis-seħħ fl-1 ta’ Ottubru 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta’ Settembru 1995.

Labels: 3
17